钦定古今图书集成/明伦汇编/闺媛典/第320卷 > 皇清五十三 > 俞振麟妻谈氏
## 钦定古今图书集成/明伦汇编/闺媛典/第320卷 > 皇清五十三 > 俞振麟妻谈氏

按《石门县志》：“谈氏，诸生俞振麟妻。振麟病，氏脱簪珥，供药石，祈以身代。麟亡，氏年二十七，子仅三龄。舅姑早丧，家贫甚，勤纺织，甘粗粝守志。事庶姑赵氏四十馀年，孝养不怠。课子应龙读书入泮，宗党称其贤。苦节五十馀载，年七十有八终。”